# Telifònides

Els telifònides (Thelyphonida) o uropigis (Uropygi) són un ordre d'aràcnids amb «cua» llarga i prima, uns enormes pedipalps espinosos i unes glàndules anals que expulsen una substància irritant amb olor de vinagre. No tenen glàndules verinoses i són inofensius per als humans, malgrat el seu aspecte amenaçador.

## Característiques

Les espècies d'aquest ordre fan de 25 a 85 mil·límetres de llargada. Només fan servir 6 potes per a desplaçar-se i les dues primeres potes estan modificades per a servir d'antenes. Moltes espècies tenen pinces com les dels escorpins. Tenen un parell d'ulls davant del cefalotòrax i tres ulls a cada costat com també passa en els escorpins. No tenen glàndules verinoses però poden deixar anar una mescla d'àcid acètic i àcid octanoic quan se'ls molesta.

## Comportament

Són aràcnids carnívors i caçadors nocturns, mengen insectes o miriàpodes, de vegades també cucs i llimacs. Mastigoproctus (que fa 85 mm de llarg) de vegades s'alimenta de petits vertebrats. Controlen l'excés de població de paneroles i grills.
Els mascles secreten un sac d'esperma que transfereixen a les femelles. Una membrana mucosa protegeix els ous de la dessecació. Les cries tarden fins a 3 anys a assolir l'edat adulta i viuen després uns quatre anys més.

## Hàbitat

Es troben en zones tropicals i subtropicals de tot el món. No n'hi ha a Europa, Austràlia, i excepte per haver estat introduïts tampoc n'hi hauria a l'Àfrica. Fan forats a terra on transporten les seves preses. Els agraden llocs foscos i humits.

## Taxonomia

S'han descrit 119 espècies. Hi ha una família actual i una família extinta però aquesta és dubtosa:
* † Família Geralinuridae Scudder 1886: fòssil del Carbonífer, Txèquia.
* Família Thelyphonidae Lucas 1835
** Subfamília Hypoctoninae Pocock 1899 — Àfrica, Índia, sud-est d'Àsia, Carib i Amèrica del Sud.
*** Etienneus
**** Etienneus africanus
*** Hypoctonus
**** Hypoctonus andersoni
**** Hypoctonus binghami
**** Hypoctonus birmanicus
**** Hypoctonus browni
**** Hypoctonus carmichaeli
**** Hypoctonus dawnae
**** Hypoctonus ellisi
**** Hypoctonus formosus
**** Hypoctonus gastrostictus
**** Hypoctonus granosus
**** Hypoctonus javanicus
**** Hypoctonus kraepelini
**** Hypoctonus oatesii
**** Hypoctonus rangunensis
**** Hypoctonus saxatilis
**** Hypoctonus siamensis
**** Hypoctonus stoliczkae
**** Hypoctonus sylvaticus
**** Hypoctonus woodmasoni
*** Labochirus
*** Thelyphonellus
** Subfamília Mastigoproctinae Speijer 1933 [=Uroproctinae Rowland & Cooke 1973] — Carib, Amèrica del Sud, Filipines, Índia
*** Mastigoproctus
**** Mastigoproctus giganteus
** Subfamília Thelyphoninae Lucas 1835 — SE Àsia, Illes del Pacífic
** Subfamília Typopeltinae Rowland & Cooke 1973 — Japó, Xina, SE Àsia.
Fòssils que s'han descrit recentment són:
* † Proschizomus petrunkevitchi Dunlop & Horrocks 1996 — Carbonífer superior, Gran Bretanya
* † Mesoproctus rowlandi Dunlop 1998 — Cretaci, Brasil
Rowland & Cooke (1973) divideixen el grup en dues famílies, Thelyphonidae i Hypoctonidae.

## Galeria

* Mastigoproctus giganteus
* Mastigoproctus colombianus
* Mastigoproctus giganteus
* Mastigoproctus giganteus femella amb ous

## Notes

* 1 2 Zhang, Z. Q. (2011). Phylum Arthropoda von Siebold, 1848. In: Zhang, Z.-Q. (Ed.), Animal Biodiversity: An outline of higher-level classification and survey of taxonomic richness. Zootaxa, 3148, 99-103.
* 1 2 3 4 5 6 7 8 Schmidt 1993: 54f
* ↑ Rowland, J.M. & J.A.L. Cooke. 1973. "Systematics of the arachnid order Uropygida (5 Thelyphonida)." The Journal of Arachnology, 1:55–71.

## Referències

* Weygoldt, P. 1979. Thelyphonellus ruschii n. sp. und die taxonomische Stellung von Thelyphonellus Pocock 1894 (Arachnida: Uropygi: Thelyphonida). Senckenbergiana Biologica, 60:109-114.
* Schmidt, Günther (1993): Giftige und gefährliche Spinnentiere. Westarp Wissenschaften ISBN 3-89432-405-8
* Dunlop, J.A. & C.A. Horrocks. 1996. "A new Upper Carboniferous whip scorpion (Arachnida: Uropygi: Thelyphonida) with a revision of the British Carboniferous Uropygi", in Zoologischer Anzeiger, 234:293–306.
* Haupt, J. & D. Song. 1996. "Revision of East Asian whip scorpions (Arachnida Uropygi Thelyphonida'). I. China and Japan". Arthropoda Selecta, 5:43–52.
* Harvey, M.S. 2002. "The neglected cousins: what do we know about the smaller arachnid orders?", in The Journal of Arachnology, 30:357–372.

## Enllaços externs

* Pictures of a Mexican Uropygid sp. and its habitat
* Photos of Taiwanese Uropygid - Typopeltis crucifer
* Video of a vinegarroon